Хил Висенте
Из „Пиеса за душата“

Превод от португалски: Симеон Хаджикосев, 1984

chitanka.info

Всяко нещо, случка всяка —

по реда си чака.

Мойто мнение ще кажа

ей сега, госпожо.

Има време за почивка,

време за растеж,

но и възраст има,

нещо в джоб да посбереш,

да се оядеш,

да натрупаш придобивки,

ако можеш.

Пък да мреш ли ти е време?

После ще се каеш,

та да идеш в рая.

Никой няма да те вземе —

ще си бреме,

ала не и с външност

като тая.

Ами златото защо е,

камъните скъпоценни,

пъстрите брокати?

А коприната изящна?

Ако искаш, вяра хващай,

с тях души удостоени

са благати.

Гледай тази огърлица,

от седеф и чисто злато,

тя е цяла.

Ставаш ти за годеница,

гълъбице,

погледни се в огледало,

грееш цяла,

мигар съм лъжлива птица?

Тези обеци красиви

на ушенцата сложи

отдолу.

Знай, че хората грижливи

са и предпазливи.

И признавам без лъжи,

че отивам си доволен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.